ตลาดหุ้นสหรัฐฯ ปิดผสมผสาน
ตลาดหุ้นสหรัฐฯปิดผสมผสานนักลงทุนรอผลประชุมยูโรช่วงปลายสัปดาห์ ขณะที่ราคาน้ำมันลอนดอนพุ่งแรง
7 ธ.ค. 2554

ตลาดหุ้นสหรัฐฯปิดผสมผสานนักลงทุนรอผลประชุมยูโรช่วงปลายสัปดาห์ ขณะที่ราคาน้ำมันลอนดอนพุ่งแรง
ตลาดหุ้นสหรัฐฯวานนี้(6ธ.ค.) ปิดผสมผสาน หลังนักลงทุนรอผลประชุมซัมมิตอันสำคัญชี้ชะตาอนาคตยูโรโซนช่วงปลายสัปดาห์ท่ามกลางตื่นตระหนกต่อคำเตือนหั่นเครดิตยูโรโซน 15 ชาติของเอสแอนด์พี       ดัชนีหุ้นดาวโจนส์ เพิ่มขึ้น 52.22 จุด (0.43 เปอร์เซ็นต์) ปิดที่ 12,150.05 แนสแดค ลดลง 6.20 จุด (0.23 เปอร์เซ็นต์) ปิดที่ 2,649.56 เอสแอนด์พี เพิ่มขึ้น 1.42 จุด (0.11 เปอร์เซ็นต์) ปิดที่ 1,258.50
ขณะที่ราคาน้ำมันลอนดอนพุ่งแรงจากความกังวลต่อความตึงเครียดที่ลุกลามระหว่างอิหร่านและชาติตะวันตกเกี่ยวกับโครงการนิวเคลียร์ของเตหะราน       สัญญาล่วงหน้าน้ำมันดิบชนิดไลต์สวีตครูดของสหรัฐฯ งวดส่งมอบเดือนมกราคม เพิ่มขึ้น 29 เซนต์ ปิดที่ 100.28 ดอลลาร์ต่อบาร์เรล ส่วนเบรนท์ทะเลเหนือลอนดอน งวดส่งมอบเดือนเดียวกัน เพิ่มขึ้น 1.02 ดอลลาร์ ปิดที่ 110.81 ดอลลาร์ต่อบาร์เรล